2. ลักษณะการประกอบธุรกิจ

2.1. ความเป็นมาของบริษัท

บริษัทเงินทุน ธนชาติ จำกัด (มหาชน)
เริ่มประกอบธุรกิจสถาบันการเงินประเภทบริษัทเงินทุนหลักทรัพย์ ตั้งแต่ปี 2517
โดยเป็นสมาชิกของตลาดหลักทรัพย์แห่งประเทศไทย หมายเลข 16 และในปี 2540
ได้แยกการประกอบธุรกิจเงินทุนและธุรกิจหลักทรัพย์ออกจากกัน ด้วยการจัดตั้งบริษัทหลักทรัพย์ขึ้นใหม่
ในชื่อ “บริษัทหลักทรัพย์ ธนชาติ จำกัด” และเข้าถือหุ้นในบริษัทหลักทรัพย์คิดเป็นอัตราส่วนร้อยละ
99.99 ในขณะเดียวกับบริษัทฯ
ได้ขยายฐานการให้บริการทางการเงินเพิ่มขึ้นโดยผ่านทางบริษัทในกลุ่ม ซึ่งมีทั้งธุรกิจประกันภัย
ประกันชีวิต ธุรกิจจัดการกองทุนรวม กองทุนส่วนบุคคล
นอกจากนี้ยังได้ดำเนินธุรกิจการรับซื้อหนี้จากสถาบันการเงินอื่นมาบริหารและ/หรือจำหน่ายออกผ่านทางบริษัทบริหารสินทรัพย์
เอ็น เอฟ เอส จำกัด ซึ่งบริษัทฯ ถือหุ้นอยู่ในอัตราส่วนร้อยละ 99.99 และบริษัทบริหารสินทรัพย์
แม๊กซ์ จำกัด ซึ่งเป็นบริษัทร่วมทุนที่บริษัทถือหุ้นอยู่ในอัตราส่วนร้อยละ 50

ในปัจจุบัน นอกเหนือจากการให้บริการด้านเงินทุนตามปกติแล้ว บริษัทฯ
ได้มุ่งเน้นการให้บริการสินเชื่อทางด้านเช่าซื้อเพิ่มมากขึ้น โดยในปี 2544
บริษัทได้รับอนุญาตจากกระทรวงการคลังให้เปิดสำนักงานอำนวยสินเชื่อเพิ่มเติมอีก 4 แห่ง
ในจังหวัดพระนครศรีอยุธยา สระบุรี นครสวรรค์ และนครศรีธรรมราช ซึ่งสำนักงานทั้ง 4
แห่งนี้ได้เปิดให้บริการแล้วตั้งแต่วันที่ 1 มีนาคม 2545 ที่ผ่านมา ทำให้ขณะนี้บริษัทฯ
มีสำนักงานอำนวยสินเชื่อรวมทั้งสิ้น 13 แห่ง ได้แก่ ภูเก็ต เชียงใหม่ พิษณุโลก ชลบุรี อุดรธานี
สงขลา ขอนแก่น นครราชสีมา สุราษฎร์ธานี พระนครศรีอยุธยา สระบุรี นครสวรรค์
และนครศรีธรรมราช

สำหรับความคืบหน้าในการดำเนินการให้บริษัทเงินทุน เอกชาติ จำกัด (มหาชน)
เป็นธนาคารที่จำกัดขอบเขตธุรกิจ (Restricted Bank) นั้น ล่าสุดเมื่อวันที่ 3 มกราคม 2545
กระทรวงการคลังได้ออกใบอนุญาตประกอบธุรกิจธนาคารพาณิชย์ ให้แก่ บริษัทเงินทุน เอกชาติ
จำกัด (มหาชน) แล้ว แต่ทั้งนี้ อยู่ภายใต้เงื่อนไขที่ต้องดำเนินการด้านต่างๆ
ให้พร้อมเพื่อรองรับธุรกรรมใหม่ภายใน 1 ปี นับแต่วันที่ออกใบอนุญาต
โดยคาดว่าจะเปิดดำเนินการได้ประมาณไตรมาสที่ 2 ของปี 2545 ซึ่งบริษัทฯ
ก็จะมีฐานะเป็นบริษัทแม่ (Holding Company)
ที่มีบริษัทลูกประกอบธุรกิจธนาคารที่จำกัดขอบเขตธุรกิจ
เพิ่มเติมขึ้นจากบริการทางการเงินอื่นที่บริษัทฯ ได้เปิดดำเนินการไปแล้ว

2.2 โครงสร้างการถือหุ้นของบริษัทในกลุ่ม

ได้

National Finance : Group of Full Financial Service Provider

2.3 โครงสร้างรายได้ของบริษัท

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2542 

[TABLE]

 โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2543

[TABLE]

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย
สำหรับปีสิ้นสุดวันที่ 31 ธันวาคม 2544

[TABLE]

  2.4 เป้าหมายการดำเนินธุรกิจ (Goal)

บริษัทเป็นสถาบันการเงินที่ดำรงสองสถานะในขณะเดียวกันซึ่งในแต่ละสถานะก็จะมีปณิธาน กล่าวคือ

บริษัทในฐานะบริษัทแม่ (Holding Company) ของบริษัทในเครืออื่น มีเป้าหมายที่จะเป็น
Holding Company ของบริษัทที่ให้บริการทางการเงิน (Financial Services)
ทุกประเภทและครบวงจร ซึ่งทั้งนี้หมายรวมถึงบริการทางการเงินอื่นอันอาจมีขึ้นในอนาคตด้วย

บริษัทในฐานะบริษัทเงินทุน (Finance Company)
มีเป้าหมายที่จะให้บริการทางด้านเงินฝากที่มุ่งเน้นการสร้างความประทับใจให้กับลูกค้ากับทั้งสร้างความมั่นใจในการออมเงินกับบริษัทในระดับราคาที่สามารถแข่งขันกับตลาด
ในขณะที่ทางด้านสินเชื่อจะเน้นการทำธุรกิจเช่าซื้อ (Hire Purchase)
และธุรกิจให้เช่าสินทรัพย์แบบลีสซิ่ง (Leasing) โดยการให้สินเชื่อแก่ทั้งผู้บริโภคโดยตรง (End
User) กับทั้งให้แก่บริษัทอื่นที่ให้บริการทางด้านเช่าซื้อ/ลีสซิ่ง (Wholesaler)
เพื่อนำไปปล่อยกู้ให้แก่ End User อีกทอดหนึ่ง นอกจากนี้บริษัทยังมีเป้าหมายในการทำธุรกิจ
Corporate Finance อาทิ การให้คำปรึกษาทางการเงิน/การลงทุนแก่ลูกค้า
เพื่อให้เป็นแหล่งที่มาของรายได้ค่าธรรมเนียม (Fee-Base Income) อีกด้วย